Martell VSOP Aged in Red Barrels 40% 0,7L
Trüki PDF Tootekood: 581202
Martell VSOP Aged in Red Barrels nimi tuleneb vaatidest, kus seda väärt konjakit hoitakse. Aja möödudes ja kasutamise käigus omandavad tammevaadid kergelt punaka tooni. Just sellises küpsusastmes vaadid moodustavad Martelli VSOP konjakiga kõige täiuslikuma koosluse, tuues esile Martelli konjakitele omase küpsemisstiili - jõulised karamelliseeritud puuviljade aroomid harmoneeruvad konjaki intensiivse maitsega.
Martell VSOP Aged in Red Barrels on vasekarva kuldsete toonidega jook, mille aroomibukett on ümar, värske ja intensiivselt puuviljane. Kollaste luuviljaliste, nagu näiteks kirssploom ja Reine-Claude'i ploom, värsket aroomi täiendab mahe puidusus. Klaasi käes keerutamisel saavutab aroom uue sügavuse, esile tulevad aprikoos ja melon. Maitse on täidlane, tunda on samu puuviljaseid noote - mirabell ploom, virsik ja aprikoos. Puuviljaseid maitseid täiendab tammevaatidest pärinev magus vürtsikus.